
CURRENDA XX. XXI 


A. Mb. fiesGzB. 


N. 216 pr. 


Ex causa afflictionum quibus Ecclesia catholica et sedes Apostolica hisce temporibus 
premitur, Summus Pontifex Pius IX. direxit ad omnes Episcopos orbis catholici encycli- 
cas titteras, attentos eos reddendo ad gravia pericula quae saluti Ecclesiae, et praecipue 
fidei populorum orthodoxae perniciem adferunt; utpote persecutiones, erroresque per sectas 
Ecclesiae inimicas sparsi, buibus doctrina sana et oratione praecavere oportet. Tenor ha- 
rum Litterarum est sequens. 


SANCTISSIMI DOMINI NOSTRI 
PII 


DIVINA PROVIDENTIA. 


PAPAE IX. 


EPISTOLA ENCYCLICA 


AD OMNES PATRIARCHAS, PRIMATES, ARCHIEPISCOPOS, EPISCOPOS, ALIOS- 
QUE LOCORUM ORDINARIOS GRATIAM ET COMMUNIONEM CUM APOSTOLICA 
SEDE HABENTES. 


we NU S P Pu HOW 
VENERABILES FRATRES SALUTEM ET APOSTOLICAM BENEDICTIONEM. 


Etsi multa luctuosa et acerba pati ex ipsis diuturni Nostri Pontificatus exordiis 
Nobis contigerit variis de causis, quas in litteris encyclicis crebro ad Vos datis explicavi- 
mus; adeo tamen postremis hisce annis crevit aerumnarum moles, ut ea paene obrueremur, 
nisi Nos divina benignitas sustentaret. Imo vero modo res eo devenit, ut mors ipsa vitae 
tot fluctibus exagitatae praestare videatur, et elatis in caelum oculis exclamare cogamur 

interdum: melius est nos mori, quam videre mala sanctorum (1). Scilicet ex quo alma 
haec Urbs Nostra, permittente Deo, armorum vi capta, hominumque regimini subacta fuit 
contemptorum juris, religionis hostium, quibus humana omnia et divina promiscua sunt 
nulla ferme dies transiit, quin aliis atque aliis injuriis atque vexationibus cordi Nostro 
jam saucio novum aliquod vulnus infligeretur. Personant adhuc ad aures Nostras questus 
et gemitus viroram et virginum e religiosis familiis, quae a suis sedibus exturbatae et 
egentes, hostili more profligantur ac disiiciuntur, quemadmodum in iis locis fieri solet 
ubicumque ea factio dominatur, quae ad socialem ordinem pervertendum intendit; quippe 
velut, Athanasio teste, magnus inquiebat Antonius, omnes quidem christianos diabolus odit, 
sed probos monachos, Christique virgines tolerare nullo modo potest. Illud etiam nuper 
vidimus quod nunquam futurum suspicabamur, sublatam et abolitam Universitatem Nostram 
Gregorianam ideo institutam, ut ad eam (juxta veteris auctoris effatum de Romana An- 
glo-saxonum schola scribentis) juniores clerici e longinquis etiam regionibus in doctrina et 
fide catholjca erudiendi venirent, ne quid jn suis ecclesiis sinistrum, aut catholicae unitati 
contrarium doceretur, et sic in fide stabili roborati ad propria remearent. Ita dum per 
nefarias artes paulatim omnia Nobis subducuntur praesidia et instrumenta, quibus Eccle- 
siam universam regere ac moderari valeamus, luculenter patet, quantopere a veritate ab- 
horreat quod affirmatum fuit, nihil esse imminutum, urbe Nobis adempta, de libertate 
Romani Pontificis in exercitio spiritualis ministerii et in iis agendis quae ad catholicum 
pertinent orbem; simulque manifestius quotidie evincitur quam vere ac merito declaratum 
toties a Nobis et inculeatum fuerit, sacrilegam ditionis Nostrae usurpationem eo praesertim 
spectasse ut Pontificii Primatus vis et efficacia frangeretur, ipsaque tandem catholica re- 
ligio, si fieri posset, plane deleretur. 

Verum non hoc Nobis potissime constitutum est ut de iis malis ad Vos scriberemus 
quibus Urbs haec Nostra et universa simul divexatur Italia; imo angores hosce Nostros 
moesto fortasse premeremus silentio, si divina daretur clementia, lenire Nos posse dolores 
acerrimos, quibus tot Venerabiles Fratres sacrorum Antistites eorumque Clerus et popu- 
lus in aliis regionibus cruciantur. 

Vos enimvero non latet, Venerabiles Fratres, quosdam ex Helveticae foederationis 
Pagis, non tam ab heterodoxis compulsos, quorum imo nonnulli facinus reprobarunt, quam 
ab actuosis sectarum asseclis hodie passim rerum potitis, omnem pervertisse ordinem, ipsa- 
que suffodisse constitutionis Ecclesiae Christi fundamenta non modo contra quamlibet justi- 
tiae rationisque normam, sed obstante etiam data publice fide; quum ex solemnibus pactis, 
suffragio et anctoritate quoque legum foederationis munitis, sartam tectam catholicis ma- 
nere oporteret religiosam libertatem, Deploravimus equidem in Allocutione Nostra habita 
die 23 Decembris anni praeteriti illatam religiosae rei vim ab illorum Pagorum Guberniis 
sive decernendo de dogmatibus catholicae fidei, sive favendo apostatis, sive exercitium 
intercipiendo episcopalis potestatis. At vero justissimae querelae Nostrae, exhibitae etiam 


(1) 1 Machab. 3, 59. 

mandantibus Nobis foederali Consilio a Nostro Negotiorum Gestore, neglectae plane fuerunt, 
nec aequior ratio habita fuit expostulationum a catholicis cujusvis ordinis, et ab Helvetico 
Episcopatu iterum atque iterum editarum; quin imo irrogatae pridem injuriae novis et gra- 
vioribus cumulatae sunt. 

Nam post violentam electionem Venerabilis Fratris Gasparis Episcopi Hebronensis et 
Vicarii Apostolici Gebennensis, quae tam decora et gloriosa patienti, quam foeda et indecora 
mandantibus atque exequentibus extitit, Gebennense Gubernium diebus 23 Martii et 27 
Augusti hujus anni duas promulgavit leges plane consentaneas edicto proposito mense 
Octobri superioris anni, quod in memorata Allocutione fuerat a Nobis improbatum. Nimi- 
rum idem (QGubernium sibi jus arrogavit refingendi in eo Pago constitutionem Ecclesiae 
catholicae, eamque exigendi ad democraticam formam, subiiciens Episcopum cum quoad 
exercitium propriae jurisdictionis et administrationis, tum quoad potestatis suae delegatio- 
nem auctoritati civiii; vetans ne in Pago illo domicilium haberet; definiens paroeciarum 
numerum et limites; proponens formam et conditiones electionis parochorum et vicariorum 
casusque et modum revocationis eorum aut suspensionis ab officio; tribuens laicis homi- 
nibus jus illos nominandi, laicis item credens temporalem cultus administrationem, eosque, 
inspectorum instar, rei ecclesiasticae generatim praeficiens. Cautum praeterea his legibus, 
ut sine Gubernii venia, et hac quidem rovocabili, parochi et vicarii functiones nullas exer- 
cerent, nullas dignitates acciperent illis ampliores quam per populi electionem essent adepti 
iidemque a potestate civili ad jusiurandum adigerentur in ea verba quibus veri nominis 
apostasia continetur. Nemo non videt hujusmodi leges non solum irritas et nullius roboris 
esse ex omnimodo potestatis defectu in legislatoribus laicis et utplurimum heterodoxis; sed 
etiam in iis quae praecipiunt sic adversari catholicae fidei dogmatibus, et ecclesiasticae 
disciplinae per oecumenicam SynodumTridentinam et Pontificias constitutiones sancitae, ut 
eas omnino a Nobis improbari damnarique oporteat. 

Nos itaque ex officii Nostri debito, auctoritate Nostra Apostolica eas solemniter re- 
probamus et condemnamus; declarantes simul, illicitum esse ac plane sacrilegum juramentum 
ab ipsis indictum; eosque propterea omnes, qui in Gebenneasi tractu aut alibi juxta earum- 
dem legum decreta aut non absimili modo, suffragante populo et confirmante civili potesta- 
te electi, audeant obire munia ecclesiastici ministerii, ipso facto inrurrere in excommuni-. 
cationem majorem peculiariter reservatam huic Sanctae Sedi aliasque poenas canonicas 
adeoque eos omnes fugiendos esse a fidelibus, juxta divinum monitum, tamquam alienos 
et fures qui non veniunt nisi ut furentur, mactent et perdant. (1) 

Tristia quidem et funesta haec sunt, quae hactenus commemoravimus, sed funestiora 
etiam contigerunt in quinque ex septem Pagis, quibus constat Basileensis Dioecesis, nempe 
Soloduri, Bernae, Basileae-campestris, Argoviae, Turegi. Ibi quoque de paroeciis, deque 
parochorum atque vicariorum electione et revocatione leges latae sunt Ecclesiae regimen, 
divinamque constitutionem evertentes, ecclesiasticum ministerium saeculari dominationi sub- 


(1) Joan. 10, 5. 10. 

iicientes et omnino schismaticae; quas proinde, eamque nominatim, quae lata est a Gu- 
bernio Solodurensi die 23. Decembris anno 1872, reprobamus et damnamns, et tamquam 
reprobatas et damnatas perpetuo habendas decernimus: Quum porro Ven. Frater Eugenius 
Episcopus Basileensis justa indignatione et Apostolica constantia reiecisset articulos quos- 
dam in conciliabulo seu confereniia, ut aiunt, dioecesano, ad quam convenerant Delegati 
quinque Pagorum supra dictorum, constitutos, sibique propositos, et omnino necessariam 
haberet reiiciendi causam, quod episcopalem auctoritatem laederent, regimen hierarchicum 
subverterent, et haeresi faverent aperte; ob eam rem ab Episcopatu dejectus, a suis aedi- 
bus abstractus et in exilium violenter actus fuit. Tum nullum fraudis aut vexationis ge- 
nus omissum, ut in quinque Pagis praedictis clerus et populus in schisma induceretur; 
interdictum clero a quolibet commercio cum Pastore exulante, jussumque datum cathedrali 
Capitulo Basileeensi, ut ad electionem Vicarii Capitularis vel Administratoris conveniret, per- 
inde ac si Sedes episcopalis reapse vacaret; quod facinus indignum strenue Capitulum edita 
protestatione ab se reiecit. Interim decreto et sententia Magistratuum civilium Bernensium 
novem et sexaginta parochis territorii Jurensis primo indictum est ne ministerii sui func- 
tiones obirent, dein vero abdicatum officium, hac una de causa quod palam testati essent, 
sese legitimum Episcopum et Pastorem Ven, l'ratrem Eugenium unice agnoscere, seu nolle 
se turpiter ab unitate catholica desciscere. Quo factum est, ut totum illud territorium quod 
catholicam fidem constanter retinuerat, et Berneusi Pago jampridem junctum fuerat ea lege 
pactoque ut religionis suae liberum atque inviolatum exercitium haberet, paroecialibus con- 
cionibus, solemnibus baptismatis, nuptiarum et funerum privaretur, conquerente frustra et 
reclamante fidelium multitudine jam per summam injuriam in hoc discrimen adducta, ut 
vel schismaticos haereticosque pastores politica auctoritate intrusos recipere, vel quocum- 
que sacerdotum auxilio et ministerio destitui cogatur. 

Nos utique Deo benedicimus qui eadem gratia, qua martyres olim erigebat et confirma- 
bat, sustentat modo ac roborat eam partem electam catholici gregis, quae viriliter sequitur 
Episcopum suum opponentem murum pro domo Israel ut stet in praelio in die Domini (1), 
et nescia formidinis vestigiis ingreditur ipsius Capitis Martyrum Jesu Christi, dum agni 
mansuetudinem ferociae luporum obiiciens fidem suam alacriter constanterque propugnat. 

Nobilem hanc Helvetiorum fidelium constantiam aemulatur haud minori commendatione 
clerus populusque fidelis in Germania, qui et ipse sequitur exempla illustria Praesulum su- 
orum. Hi enimvero spectaculum facti sunt mundo et angelis et hominibus, qui eosdem in- 
dutos catholicae lorica veritats et galea salutis praelia Domini strenue praeliari undique 
circumspiciunt,eorumque animi fortitudinem invictamque constantiam eo magis admirantur 
et eximiis laudibus extollunt, quo magis in dies invalescit acerrima persecutio adversus 
eos commota in Germanico Imperio ac potissimum in Borussia. 

Praeter multas et graves injurias catholicae Ecclesiae superiori anno irrogatas, Gu- 
bernium Borussicum durissimis et iniquissimis perlatis legibus a pristino more prorsus alienis 


(1) Ezech. 13. 5. 

universam Clericorom institutionem et educationem laicae potestati ita subjecit, ut ad hanc 
pertineat inquirere ac decernere, quomodo clerici erndiendi ac fingendi sint ad sacerdotalem 
vitam et pastoralem; atque ulterios progrediens eidem potestati jus tribuit cognoscendi et 
judicandi de collatione cujusvis officii et beneficii ecclesiastici, atque etiam -sacros pastores 
officio et beneficio privandi. Praeterea quo celerius et plenius ecclesiasticum regimen 
et hierarchicae subjectionis ordo ab ipso Christo Domino constitutus subverteretur, plura 
ab iisdem legibus injecta sunt impedimenta Episcopis quominus per censuras poenasque ca- 
nonicas sive animarum saluti, sive sanitati doctrinae in scholis catholicis, sive obsequio sibi 
a clericis debito opportune prospiciant; non aliter enim per eas leges fas est Episcopis 
haec agere, quam juxta placitum civilis auctoritatis et ad normam ab ipsa propositam. De- 
mum nequid deesset quo catholica Ecclesia penitus opprimeretur, regium tribunal pro eccle- 
siasticis negotiis institutum fuit, quo vocari possint Episcopi sacrique Pastores cum a pri- 
vatis hominibus qui.iis subsunt, tum a publicis magistratibus, ut reorum instar judicium 
sustineant, et in exercitio spiritualis muneris coerceantur. 

Sic Ecclesia Christi sanctissima, cui solemnibus etiam iteratisque supremorum Principum 
sponsionibus, publicisque pactis conventis asserta fuerat necessaria et plena religionis libertas, 
nunc luget in iis locis omni suo spoliata jure, et infestis obnoxia viribus quae extremum 
illi minantur excidium; novae enim leges eo pertinent ne amplius possit existere, Nil mirum 
igitur quod religiosa tranquillitas pristina graviter eo in Imperio perturbata fuerit ab hu- 
jusmodi legibus aliisque Borussici Guberni consiliis et actibus Ecclesiae infensissimis, At 
perturbationis hujus culpam perperam omnino coniicere quis vellet in Germanici Imperii 
Catholicos. Nam si istis vitio vertendum est, quod legibus illis non acquiescant, quibus 
salva conscientia acquiescere nequeunt, pari de causa parique modo taxandi essent Jesu 
Christi Apostoli et Martyres qui atrocissima quaeque supplicia et mortem ipsam subire 
maluerunt, quam proprium prodere officium sanctissimaeque suae religionis jura violare, 
impiis obsequendo persequutorum Principum mandatis. Sane, Venerabilis Fratres, si praeter 
leges civilis imperii aliae nullae extarent, et hae quidem sublimioris ordinis, quas agnos- 
cere oportet, violare nofas; si propterea civiles eaedem leges supremam constituerent con- 
scientiae normam, sieut impie juxta et absurde quidam contendunt, reprehensione potius 
quam honore et laude digni forent primaevi martyres et qui deinceps eos sequuti sunt dum 
pro Christi fide et Ecclesiae libertate sanguinem fuderunt; imo vero ne licuisset quidem 
obstantibus legibus invitisque principibus christianam tradere et propagare religionem, 
Ecclesiamque fuudare. Fides tamen docet, et humana ratio demonstrat, duplicem existere 
rerum ordinem, simulque binas distinguendas esse potestates in terris, alteram naturalem 
quae humanae societatis tranquillitati et saecularibus negotiis prospiciat, alteram vero, cujus 
origo supra naturam est, quae praeest civitati Dei, nimirum Ecclesiae Christi ad pacem ani- 
marum et salutem aeternam divinitus instituta, Haec autem duplicis potestatis officia sa- 
pientissime ordinata sunt, ut reddantur quae sunt Dei Deo, et propter Deum quae sunt 

Caesaris Caesari; qui ideo magnus est, quia caelo minor est; illius enim est ipse, cujus cae- 
lum est et omnis creatura (1). A quo certe divino mandato nunquam deflexit Ecclesia, 
quae semper et ubique fidelium suorum animis ingerere contendit obsequium, quod invio- 
labiüter servare debent erga supremos Principes, eorumque jura quoad saecularia; docuitque 
cum Apostolo, esse Principes non timori boni operis sed mali, jubens fideles subditos esse 
non solum propter iram, quia Princeps gladium portat vindex in iram ei qui malum agit 
sed etiam propter conscientiam, quia in officio suo Dei mininister est (2). Hunc autem 
Principum metum ipsa cohibuit ad opera mala, eumdem plane excludens a divinae legis 
observantia, memor ejus quod fideles docuit beatus Petrus: memo vestrum patiatur ut ho- 
micida, aut fur, aut maledicus, aut alienorum appettor; si autem wt christianus, non 
erubescat, glorificet autem Deum in isto nomine (3). 

Quae cum ita sint, facile intelligetis, Venerabiles Fratres, quanto animi dolore Nos 
affici oportuerit legentes in epistola nuper ad Nos data ab ipso Germanico Imperatore 
criminationem non minus atrocem quam insperatam adversus partem, ut ipse ait, catho- 
licorum sibi subditorum, praesertim vero adversus catholicum Germaniae Clerum et Epi- 
scopos. Cujus criminationis ea causa est quod hi nec vincula et tribulationes verentes nec 
facientes onimam suam pretiosiorem quam se (4), parere recusent commemoratis legibus, 
eadem constantia, qua priusquam illae juberentur, potestati fuerant denunciantes earum vitia, 
expostulationibus explicata gravibus, luculentis, solidissimis, quas toto plaudente orbe ca- 
tholico et non paucis etiam ex heterodoxis, Principi, Administris ejus, atque ipsis supre- 
mis Regni Comitiis exibuerant. Ob eam rem nune ipsi perduellionis crimine insimulantur, 
quasi in unum consentiant et conspirent cum iis qui omnes humanae societatis ordines 
perturbare nituntur, posthabitis innumeris, praeclarisque argumentis, quae inconcussam 
eorum fidem et observantiam in Principem, studiumque incensum erga patriam evidenter 
estantur. Imo Nos ipsi rogamur, ut catholicos illos et sacros Pastores adhortemur ad 
earum legum óbservantiam, quod eo valet ut Nostram Ipsi operam gregi Christi opprimendo 
et dispergendo conferamus. Verum Deo freti confidimus, serenissimum Imperatorem, rebus 
melius compertis ac perpensis, rejecturum suspicionem tam inanem atque incredibilem 
erga subditos fidelissimos conceptam, neque passurum diutius, ut eorum honor tam foeda 
discerpatur obtrectatione, et immerita adversus illos perduret insectatio. Ceterum Imperialem 
hanc epistolam ultro praeteriissemus hoc loco, nisi, Nobis plane insciis et more certe 
insueto, vulgata fuisset ab officiali Berolini ephemeride una cum alia manu Nostra exarata, 
qua serenissimi Imperatoris justitiam pro Ecclesia catholica in Borusia appellavimus. 


(1) Tertull. apolog. cap 30. 
(2) Rom. 13, 3. seqq. 

(3) I Petr. 4. 14. 15. 

(4) Àct. 25, 24. 


Haec quae hucusque recensuimus, ante omnium oculos posita sunt: quare dum coe- 
nobitae et Deo devotae virgines communi omnium civium libertate privantur et immani 
asperitate ejiciuntur, dum publicae scholae, in quibus catholica juventus instituitur, a salu- 
tari Ecclesiae magisterio ac vigilantia quotidie magis eximuntur, dum sodalitia ad pietatem 
fovendam instituta ipsaque Clericorum Seminaria dissolvuntur, dum libertas intercipitur 
evangelicae predicationis, dum elementa religiosae institutionis in nonnullis regni partibus 
materna lingua tradi prohibentur, dum a suis abstrahuntur paroeciis Curiones quos iisdem 
Episcopi praefecerunt, dum praesules ipsi reditibus privantur, coercentur multis, carceris 
comminatione terrentur, dum catholici omnigenis vexationibus exagitantur; fierine potest, 
ut in animum inducamus quod Nobis subiicitur, neque religionem Jesu Christi neque ve- 
ritatem in causam vocari? 

Neque hic finis injuriarum quae catholicae Ecclesiae inferuntur. Nam accedit etiam 
patrocinium a Borussico, aliisque Guberniis Germanici Imperii aperte susceptum pro novis 
illis haereticis, qui se Veteres - catholicos dicunt per ejusmodi nominis abusionem, quae 
ridicula plane foret, nisi tot errores monstrosi istius sectae adversus praecipua catholicae 
fidei principia, tot sacrilegia in re divina conficienda et in sacramentorum administratione, 
tot gravissima scandala, tanta demum animarum Christi sanguine redemptarum pernicies 
vim laerymarum potius ab oculis exprimerent. 


Et sane quid moliantur ac spectent miserrimi isti perditionis filii, luculenter patet 
tum ex aliis eorum scriptis tum maxime ex impio illo et impudentissimo quod nuper ab eo 
vulgatum fuit, quem ipsi modo pseudo-episcopum sibi constituerunt, Quandoquidem infi- 
ciantur ac pervertunt veram jurisdictionis potestatem in Romano Pontifice et Episcopis 
beati Petri et Apostolorum successoribus, eamque ad plebem ;seu, ut ajunt, ad communita- 
tem transferunt; reiiciunt praefracte et oppugnant magisterium infallibile cum Romani Pon- 
tificis, tum totius Ecclesiae docentis; et adversus Spiritum Sanctum a Christo promissum 
Ecclesiae ut in ea maneret in aeternum, ausu incredibili affirmant, Romanum Pontificem, 
nec non universos Episcopos, sacerdotes et populos unitate fidei et communionis cum eo 
coniunctos in haeresim incidisse, quum definitiones oecumenici Concilii Vaticani sanxerunt 
et professi sunt. Eaproptor denegant etiam indefectibilitatem Ecclesiae, blasphemantes 
ipsam in toto periisse mundo, proindeque visibile ejus Caput et Episcopos defecisse: ex 
quo sibi ferunt nocessitatem impositam legitimi episcopatus instaurandi in suo pseudo-epi- 
scopo, qui non per ostium sed aliunde ascendens, uti fur et latro, in suum ipse caput 
Christi damnationem convertit. 

Nihiłosecius tnfelices isti, qui catholicae religionis fundamenta suffodiunt, qui notas 
ejus omnes et proprietates evertunt, qui tam foedos et multiplices commenti sunt errores 
seu potius depromptos e veteri haereticorum penu et simnl collectos in medium protule- 
runt, minime erubescunt se catholicos dicere, et veżeres-catholicos, dum doctrina, novitate 

et numero suo utramque a se vetustatis et catholicitatis notam quam maxime abjudicant. 
Potiori certe jure adversus istos quam olim per Augustinum contra Donatianos, exurgit 
Ecclesii in omues diffusa gentes, quam Christus Filius Dei vivi aedificavit Super petram; 
adversus quam portae inferi non praevalebunt; et quacum Ipse, cui data est omnis po- 
testas in caelo et in terra, se esse dixit omuibus diebus usque ad consummationem sae- 
culi. „Clamat Ecclesia ad sponsum suum aeternum: quid est, quod nescio qui recedentes 
„a me murmurant contra me? Quid est quod perditi me periisse contendunt? Annuntia 
„mihi exiguitatem dierum meorum: quamdiu ero in hoc saeculo? Annuntia mihi propter 
» illos, qui dicunt: fuit et jam non est; propter illos, qui dicunt : impletae sunt scripturae, 
, crediderunt omnes gentes, sed apostatavit et periit Ecclesia de omnibus gentibus, Et an- 
» nuntiavit, nec vacua fuit vox ista. Quomodo annuntiavit? Ecce ego vobiscum sum usque 
„in consummalionem saeculi. Mota vocibus vestris et falsis opinionibus vestris quaerit a 
, Deo, ut exiguitatem dierum suorum annuntiet sibi; et invenit, Dominum dixisse: Ecce 
„ego vobiscum sum usque in consummationem saeculi. Hic vos dicitis: De nobis dixit; nos 
„Sumus et erimus usque in consummationem saeculi. Interrogetur ipse Christus: Et prae- 
» dicabitur, inquit, koc Evangelium in universo orbe, in testimonium omntibus genibus, el 
„tunc veniet finis. Ergo usque in finem saeculi Ecclesia in omnibus gentibus. Pereant 
, haeretici, pereant quod sunt, et inveniantur ut sint quod non sunt CDs 

Sed homines isti per iniquitatis et perditionis viam audacius progressi, uti justo Dei 
judicio haereticorum sectis usuvenit, hierarchiam quoque sibi fingere voluerunt, sicuti innu- 
imus, ac notorium quemdam a catholica fide apostatam Josephum Hubertum Reinkens 
pseudo-episcopum sipi elegerunt et constituerunt; atque ut nihil impudentiae deesset, pro 
consecratione ejus ad illos confugerunt Ultrajectenses Tansenianos, quos ipsi, autequam ab 
Ecclesia desciscerent, haereticos et schismaticos ducebant una cum ceteris catholicis. Jose- 
phus tamen ille Hubertus audet se dicere episcopum, et, quod fidem excedit, tanquam 
episcopus catholicus, edito decreto, agnoscitur et nominatur a serenissimo Germaniae Im- 
peratore, ac justi episcopi loco habendus et observaudus subditis universis proponitur. At- 
qui vel ipsa catnolicae doctrinae rudimenta declarant, nullum posse legitimum Episcopum 
haberi qui fidei et caritatis communione non jangatur Petrae, super quam una aedificata 
est Ecclesia Ohristi; qui supremo non adhaereat Pastori, cui omnes Christi oves pascen- 
dae commissae sunt; qui non devinciatur confirmatori fraternitatis, quae in mundo est. Et 
sane „ad Petrum locatus est Dominus; ad unum ideo, ut unitatem fundaret ex uno (2)* 
Petro ,magnum et mirabile consortium potentiae suae tribuit divina dignatio, et si quid 
„cum eo commune ceteris voluit esse principibus, nunquam, nisi per ipsum, dedit quod 
„aliis non negavit (3)*. Hinc est, quod ab hac Apostolica Sede, ubi beatus Petrus „vivit 


(1) August. in Psalm. 101. enerrat. 2, num. 8, 9. 


(2) Pacianus ad Sympron. ep. 3 n. II. Cyprian. de unit. Eccl. Optat. contra Parmen. lib. 
T. n. 3, Siricius ep. 5. ad Episcopos. Afr. Innoc. I. epp. ad Victric. ad conc, Carthag. et Milev. 


(3) Leo M. serm. 3. in sua assumpt. Optat. lib, 2. n. 2. 


» €t praesidet et praestat quaerentibus fidei veritatem (1), in omnes venerandae commu- 
,nionis jura dimanant (2)'5 et hane eamdem sedem „ecclesiis toto orbe diffusis velut ca- 
„put suorum certum est esse membrorum, a qua se quisquis abscidit, fit christianae reli- 
„gionis extorris, cum in eadem non coeperit esse compage“ (3). 

Hinc sanctus martyr Cyprianus de schismatico disserens pseudo-episcopo Novatiano 
ipsam ei negavit christiani appellationem, utpote seiuncto et abscisso ab Ecclesia Christi. 
„ Quisquis ille est, inquit, et qualiscumque est, christianus non est qui in Christi Ecclesia 
» Bon est. Jactet se licet, et philosophiam vel eloquentiam suam superbis vocibus praedi- 
„ Cet; qui nec fraternam caritatem, nec ecclesiasticam unitatem retinuit, etiam quod prius 
,fuit amisit, Cum sit a Christo una Ecclesia per totum mundum in multa membra divisa, 
„item episcopatus unus episcoporum multorum concordi numerositate diffusus, ille post 
„Dei traditionem, post connexam et ubique coniunctam catholicae Ecclesiae unitatem, 
,humanam conatur ecclesiam facere. Qui ergo nec unitatem spiritus, nec conjunctionem pa- 
„Cis obsrvat, et se ab Ecclesiae vinculo et a sacerdotum collegio separat, episcopi nec 
„potestatem potest habere, nec honorem, qui episcopatus nec unitatem voluit tenere, nec 
pacem (4) *. 

Nos igitur qui in suprema hac Petri cathedra ad custodiam fidei catholicae et ad 
servandam ac tuendam universalis Ecclesiae unitatem, licet immerentes, constituti sumus 
Decessorum Nostrorum sacrarumque legum morem atque exemplum sequuti, tradita Nobis 
a caelo potestate, non solum electionem memorati Josephi Huberti Reinkens, contra sacro- 
rum canonum sanctionem factam, illicitam, inanem et omnino nullam, ejusque consecrati- 
onem sacrilegam declaramus, reicimus ac detestamur ; sed et ipsum Josephum Hubertum, 
et qui eum eligere attentarunt, et qui sacrilegae consecrationi operam commodarunt, et 
quicumque iisdem adhaeserint, eorumque partes sequuti opem, favorem, auxilium, aut con- 
sensum praebuerint, auctoritate Omnipotentis Dei excommunicainus et anathematizamus, at- 
que ab Ecclesiae communione segregatos et in eorum numero habendos esse, à quorum 
consuetudine congressuque sic omnibus Christifidelibus interdixit Apostolus, ut nec ave illi 
dicere diserte praeceperit (5), declaramus, edicimus et mandamus. 


Ex his quae deplorando magis quam enarrando attigimus, Venerabiles Fratres, satis 
vobis perspectum est, quam tristis et periculo plena sit in iis quas significavimus Europae 
regionibus Catholicorum conditio. Neque vero commodius res agitur, aut pacatiora sunt 
tempora in America, cujus regiones nonnullae ita Catholicis infestae sunt, ut earum Gu- 
bernia factis negare videantur catholicam quam profitentur fidem, Ibi enim aliquot abhinc 
annis bellum asperrimum contra Ecclesiam, ejusque institutiones et jura hujus Apostolicae 


(1) Patr. Chrys. ep. ad Eutich. 

(2) Concil. Aquil. inter. epp. Ambros. ep. II. num. 4. Hieron. epp. 14 et 16 ad Damas. 
(3) Bonif. 1. ep. 14. ad Episcopos Thessal. 

(4) Cyprian. contra Novatian eq. 52. ad Antonian. 

(5) II Joan. v. 10. 

Sedis coepit commoveri. Haec si prosequeremur. Nobis non deesset oratio; cum autem 
propter rerum gravitatem obiter perstringi non possint, de illis alias fusius agemus. 


Mirabitur fortasse quispiam ex Vobis, Venerabiles Fratres, tam late patere bellum 
quod aetate nostra Ecclesiae catholicae infertur. Verum quisquis probe noverit indolem, 
studia, propositum secretarum, sive masonicae dicantur, sive alio quovis nomine veniant, 
eaque conferat cum indole, ratione amplitudine hujus cencertationis, qua ferme ubique 
terrarum Ecclesia impetitur, ambigere non poterit, quin praesens calamitas fraudibus et 
machinationibus earumdem sectarum potissimum accepta referenda sit. Ex his namque coa- 
lescit synagoga Satanae quae contra Ecclesiam Ohristi suas instruit copias, infert signa 
et manum conserit. Hasce jampridem ab ipsis exordiis Praedecessores Nostri, vigiles in 
Israel, regibus et gentibus denunciarunt, has deinde iterum iterumque damnationibus suis 
perculerunt; neque Nos ipsi huic officio defuimus. Utinam supremis Xeclesiae Pastoribus 
major habita fuisset fides ab iis, qui pestem tam exitiosam potuissent avertere! At illa 
per sinuosos anfractus irrepens, opere nunquam intermisso; versutis fraudibus multos 
decipiens, eo tandem devenit, ut e latebris suis erumperet, seque jam potentem dominamque 
jactaret. Aucta in immensum adlectorum turba, putant nefarii illi coetus se voti jam compotes 
factos ac metam praestitutam tantum non attigisse. Id assequuti aliquando, quod tamdiu inhia- 
verant, ut pluribus in locis rerum summae praeessent, comparata sibi virium et auctoritatis 
praesidia eo convertunt audacter, ut Ecclesiam Dei durissimo mancipent servitio, fundamenta 
convellant quibus innititur, divinas conentur depravare notas queis praefulget insignis: quid 
multa? ipsam crebris concussam ictibus, collapsam, eversam, si fieri possit, ex orbe peni- 
tus deleant. Quae cum ita sint, Venerabiles Fratres, omnem adhibete operam muniendis 
adversus harum sectarum insidias et contagionem fidelibus curae vestrae commissis, illis- 
que qui nomen infauste dederint iisdem sectis, a perditione retrahendis Eorum vero prae- 
sertim ostendite et oppugnate errorem, qui dolum sive passi sive molientes non verentur 
adhuc asserere socialem tantum utilitatem ac progressum mutuaeque beneficentiae exer- 
citium spectari a tenebricosis hisce conventiculis. Exponite iis saepe, et altius animis de- 
tigite Pontificias hac de re constitutiones et edocete, non unos ab iis percelli masonicos 
coetus in Europa institutos, sed omnes quotquot in America, aliisque totius orbis plagis 
habentur. 

Ceterum, Venerabiles Fratres, quoniam in haec tempora incidimus, quibus multa quidem 
patiendi sed et merendi instat occasio, illud curemus praeprimis tamquam Christi milites boni, 
ne animum despondeamus, imo in ipsa qua jactamur- procella certam spem nacti tranqui- 
itatis futurae, et clarioris in Ecclesia serenitatis, nos ipsos et laborantem clerum et po- 
pulum erigamus divino auxilio confisi et nobilissima illa excitati Chrysostomi commentatione: 
„Multi fluctus instant, gravesque procellae; sed non timemus ne submergamur; nam in 
„petra consistimus. Saeviat mare, petram dissolvere nequit; insurgant fluctus, Jesu navi- 
„gium demergere non possunt. Nihil Ecclesia potentius. Ecclesia est ipso caelo fortior. 
„Caelum et lerra transibunt, verba autem mea non transibunt. Quae verba? Tu es Petrus 

„et super hanc petram aedificabo Ecclesiam meam et portae inferi non praevalebunt ad- 
„versus eam. Si non credis verbo, rebus crede. Quod tyranni Ecclesiam opprimere tenta- 
verunt! Quod sartagines, quot fornaces, ferarum dentes, gladii acuti! nihilque perfecerunt 
„Ubinam sunt hostes illi? Silentio et oblivioni traditi sunt. Ubinam Ecclesiae ? Plusquam 
„Sol splendescit. Quae illorum erant, extincta sunt; quae ad illam spectant, sunt immor- 
„talia, Si cum pauci erant Christiani, non victi sunt; quando orbis totus pia religione 
„plenus est, quomodo illos vincere possis? Caelum et terra transibunt, verba autem mea 
„non transibunt“ (1) Nullo itaque commoti periculo et nihil haesitantes perseveremus 
in oratione, idque assequi contendamus, ut universi caelestem iram flagitiis hominum pro- 
vocatam placare nitamur; quo tandem in sua misericordia exurgat Omnipotens, imperet 
ventis et faciat tranquillitatem. 

Interim benedictionem Apostolicam praecipuae nostrae benevolentiae testem Vobis 
omnibus, Venerabiles Fratres, Cleroque et populo univsrso singulorum curae commiss. 
peramanter impertimus. 

Datum Romae apud S. Petrum die XXI Novembris anno Domini MDCCCLXXIII. 
Pontificatus Nostri vicesimoctavo. 

PIUS PP. IX. 


P. T. Decanis Nostris commendamus atque cordi eorum imponimus, uf penes visitatio- 
nes canonicas Cleri Condecanalis vigilem babeant oculum inter alia ad sequentia : 

a) an quilibet Curatus habeat in ordine Conspectum Fundatarum Missarum et alia- 
rum devotionum parochialium ? 

b) an Oooperatores e fundo religionis salarium percipientes Missas fundatas consci- 
entiose persolvant ? persolutasque in libro respectivo praenotatas habeant? 

c) an sit cuilibet sacerdoti liber stipendiorum, in quo quodlibet stipendium receptum 
adnotetur oportet? 


N. 3090. 


In nexu ad publicationem nostram in Cur. IL ex anno 1873. pag. 12. sub Nr. 4385. 
communicamus Vobis Breve indulgentiarum a S8. D. N. Pio IX. P. M. his diebus obten- 
tum, vi cujus indulgentias omnes, ceterasque spirituales gratias Sodalitati sub titulo she- 
„gina Angelorum“ a S. Sede apostolica unquam concessas, etiam similibus Sodalitatibus 
in dioecesi nostra fors jam introductis et adhuc introducendis benigne concessit in perpe- 
tuum valituras. Tenor Brevis est sequens, 

PIUS PP. IX. 

AD PERPETUAM REI MEMORIAM, Supplices Nobis preces nuper admovit Venerabilis 
Frater Josephus Alojsius Episcopus Tarnoviensis, ut piae Christi fidelium Sodalitati sub ti- 
tulo B. Mariae Virginis Angelorum Reginae in una ex Ecclesiis suae Dioecesis canonice 
ut praefertur erectae, indulgentias communicare de Apostolica benignitate dignaremur, quibus 


(1) Hom. ante exil. n. 1. et 2. 

Archisodalitas sub titulo de Notre Dame des Anges, in Ecclesia, seu Sanctuario- de Pouvour- 
ville - quod nominatur, situm prope Civitatem Tolosan ditata fuit. Nos igitur, et spi- 
rituali fidelium bono consulere, et Venerabilis Fratris precibus annuere volentes, praefatae So- 
dalitati sub titulo B. Mariae Virginis Angelorum Reginae Dioecesis Tarnoviensis, omnes, et 
singulas Indulgentias, ceterasque spirituales gratias, quae Archisodalitati sub titulo de No- 
tre Dame des Anges quam supra memoravimus Dioecesis Tolosan alias ab hac S: Sede 
concessae fuerunt Auctoritate Apostolica in perpetuum concedimus, et communicamus, 
In contrarium facientibus non obstantibus quibuscumque. Datum Romae apud S, Petrum 
sub annulo Piscatoris die XV. Julii MDCCOLXXIIÍ. Pontificatus Nostri Anno Vigesimo octavo 

Indulgentiae huic Sodalitati a S. Sede Apostolica gratiose concessae, alia via Vobis. 
notificabuntur. Haec populo fideli annunfientur, et ad cor ponantur, 

Tarnoviae die 4. Decembris 1873. 


Z numerem dzisiejszym otrzymuje każdy kapłan jeden egzemplarz wiadomości o Ar- 
cybractwie Matki Boskiej Anielskiej z tóm Naszej strony życzeniem, aby według tego, 
gdzie się okaże potrzebną rzeczą w mowie będące Arcybractwo zaprowadzić, Nam chciano 
donieść, a zarazem podać liczbę egzemplarzy wymienionej książeczki, którą natychmiast 
na żądanie posyłać będziemy. 

Z Konzystorza Biskupiego, Tarnów dnia 8. Grudnia 1873, 


Nr. 3936. 


C. k. Starostwo powiatowe Lwowskie z dnia 3. listop. 1873. dol. 10075. potwierdza 
odbiór 19 złr. 60 cent w. a. na pogorzelców jaryczowskich. 

Tarnów 10. listopada 1873. 
N. 3952. 

Spalati in Dalmatia extitunt Moniales S. Clarae. Monasterium earum Loci Episcopus 
attestatur esse potius sepulchrum viventium, et coemeterium, quam Monasterium. Intendunt 
aliud extra urbem monasterium exstruere, ast e collato aere per totam domum Magni 
Patrisfamilias ! 

Pulsatur ad corda omnium Antistitum in orbe catholico — etiam Nobis supplicae fac- 
tae sunt, quatenus collectam in dioecesi nostra pro illis hunc in finem inviaremus. 

Dura sunt tempora, aeris penuria, et collectiones dictae multiplicantur, et tamen 
appellamus rogati ad corda vestra, Fratres in Christo! enixissime obsecrantes, quatenus et 
pro hac sacra familia quantamcumque collectionem in parochiis vestris instituatis, et col- 
lectum fors obolum ad Nos mittatis! Magnae et fervidissimae harum Virginum deo dica- 
torum preces ex grati animi sensu ad Coelos pro Vobis volabunt! 

Tarnoviae 18. Nov. 1873. 


N. 4198. 


Poniżćj podajemy do wiadomości Wieleb. duchowieństwa dyecezalnego wysok. rozpo- 
rządzenie c. k. Namiestnictwa jako dalsze objaśnienie ustawy z dnia 27. Maja 1873 do 
|. 253. ogloszonéj w Kurendzie XVII. 1873. 

Odpis rozporządzenia c. k. Namiestnictwa z dnia 18. listopada 1873. do l. 37032. 
Do Najprzewielebniejszego Konsystorza Metropolitalnego obrz. łać. we Lwowie. 

W dzienniku ustaw krajowych wydanym i rozesłanym dnia 2. lipca 1873 ogłoszoną 
została ustawa z dnia 27. maja 1873. N. 253 tycząca się wykupu robocizny, prawa mlewa, 
mesznego, skópczyny, proskurnego i t. p. oświadczeń, jako tóż danin uiszczanych w natu- 
raliach i pienądzach klasztorom, kościołom i plebanom a polegających na osobnych od 
dziesięciny niezawisłych tytułach, 


Celem dalszego wykonania téj ustawy udzielił Pan Minister wyznań i oświecenia 
reskryptem z dnia 11. lipca 1873 1. 7552. c. k. Namiejstnictwu następujące rozporządzenie 

Według $. 14. na wstępie powołanej ustawy wydają z końcem każdego roku c. k. 
kasy podatkowe uprawnionemu odsetki, spłacone od pozostałego kapitału, jako przypada- 
jącą mu roczną rentę, raty zaś kapitału wydają temu, który według teraz obowiązujących 
przepisów czuwać winien nad całością majątku osób lub korporacyi, którym wspomnione 
raty kapitału przypadają, i którego również obowiązkiem jest, otrzymane z c k. kasy 


podatkowéj raty kapitału w sposób przepisany korzystnie umieścić a dochody wydać upra- 
wnionemu. 


Przy korporacyach duchownych rozumie się samo przez się, że odnośnie raty kapi- 
tału wydane być mają temu, który według statutów stowarzyszenia dotyczących powołany 
jest do administracyi majątku korporacyi duchownćj z obowiązkiem aby czuwał nad utrzy- 
maniem części kapitału jako należącego do majątku zakładowego a zatem z zastósowaniem się 
przy fruktyfikacyi takowych do przepisów obowiązujących co do oprocentowania i prowa- 
dzenia ewidencyi majątku kościelnego. 


Celem utrzymania c. k. Namiestnictwa w ciggléj wiadomości o stanie téj części ma- 
jątku zakładowego w mowie będących korporacyi, zniesło się c. k. Ministerstwo wyznań 
i oświecenia z c. k. Ministerstwem skarbu dla wydania poleceń c. k. kasom podatkowym 
w Galicyi, by takowe o każdćj racie kapitałowćj, która w skutek w mowie będącćj usta- 
wy krajowéj wydaną zostanie tym korporacyom, doniosły c. k. namiestnictwu, którego 
rzeczą będzie zażądać dowodów o dokonanćj przy wydanych kapitałach fruktyfikacyi. 


Co się zaś tyczy kościołów i plebanij, który na mocy téj ustawy krajowéj przypadają 
kapitały wykupu, nie pozostaje w obec okoliczności, iz administracya majątków kościelnych 
i plebańskich w Galicyi nie została jeszcze według postanowień najwyższćj dyecezyi z dnia 3. 
października 1858. uregulowaną, nic innego, tylko, żeby c. k. kasy podatkowe doręczały 
w drodze c. k. Namiestnictwa wpływające kapitały wykupu, dotyczącym konzystorzom 
biskupim, których staraniem będzie takowe z pupilarnóm zabezpieczeniem ulokować korzy- 
stnie, a dochody wydać uprawnionym do pobierania rent kościołom i plebanom dla staran- 
nego przechowania. Przy tóm baczność na to zwrócić należy, że w razie zakupienia za 

wspomnione kapitały papierów publicznych, takowe na rzecz dotyczącego kościoła lub 
plebanii zastrzeżone być winne, 


O postępowaniu tém porozumiał się również pan Minister wyznań i oświecenia 
z panem Ministrem skarbu w celu wydania stosownych poleceń c. k. kasom podatkowym. 

O czóm się Najprzewielebniejszy konzystorz z tóm poleceniem zawiadamia, by dotyczące 
postanowienia podał do wiadomości przełożonych duchownych korporacyi, a oraz sam o 
każdorazowem korzystnem ulokowaniu wspomnionych kapitałów wykupu donieść zechciał 
dla wiadomości c. k. Namiestnictwa, w celu aby takowe w położeniu było utrzymać 
w dokładnej ewidencyi majątek zakładowy udział w tém biorących zakładów kościelnych 
po uskutecznionóm zanotowaniu w inwentarzach tychże, 

D. wi 

L. 37.032. Przewielebnemu konzystorzowi biskupiemu w Tarnowie do wiadomości 

i zastósowania się. 
Z c. k. Namiestnietwa we Lwowie dnia 18. listopada 1873. 


W zastępstwie Eckhard. 


WYKAZ 


sprawionych, poprawionych i t. d. rzeczy kościelnych, tudzież ulepszeń 
w budowlach tak kościelnych jako plebanskhich i szkolnych od 1, sty» 
cznia 1869. aż do końca r. 1872. w dekanacie Nowo-Sądeckim, 


(Ciąg dalszy do kurendy XIX.) 

VI, w Mystkowie a) z strony konkurencyi poszyto stajnie będące pod jed- 
nym dachem za 101 złr. 45 cent. wydylowano stajnię końską, krowską i dla wołów 
za 43 złr, 11 cent. dano powałę pod dzwonami za 10 zr, poprawiono mur około 
kościoła i cmentarza za 14 złr. b) z dobrawolnych ofiar bracia różań. $. żywego 
sprawili feretron za 45 z4r., siostry tegoż różań. ś. drugi feretron za 35 złr., w prez- 
biteryum powiększono okno na sposób gotycki za 10 złr, c) Z własnej oszczędności 
ks. Plebana sprawiono; welon jedwabny na puszkę za 4 złr. (robota za darmo), osa- 
dzono dzwon grożący upadkiem za 11 złr. 39 cent, pokryto spichlerz i siennik za 26 
złr., przybudowano wozownia do siennika za 18 złr,, rozszerzono zakrystyą, dano drzwi 
zewnątrz, posadzkę kamienną, mur umocowano szkarpami i opatrzono rynną na to wszys- 
tko wydano 90 złr. 25 cent., pobielono kociołek na wodę, odsrebrzono turybularze, Todke, 
i kielich wyzłocono za 14 złe, sprawiono albe, sześć korporałów, tyleż puryfikatorzy 
za 8 złr., sukienki dla ministrantów z czerwonego sukna za 6 złr., klęcznik nowy do 
zakrystyi za 3 zdr, dano odnowić i poprawić chorągiew krzyżową za 10 złr., dwa 
paski nowe 2 złr, oprawiono metryki i kurendy 2 złr., w pokoju plebaüskim dano no- 
wy piec 7 zdr, w kuchni blachy i nowy piec 10 zdr., ganek przed plebanią z dawką 

za 6 złr., nowe chlewki za 12 złr., poprawiono sprzęty gospodarskie i nowe sprawiono 
za 10 złr. a. w. Wydano w tym czasie ogółem 501 złr. 20 centów, a. w. 

VH w Nowym Sączu a) ks. Pleban na pamiątkę swego jubileuszu sprawił 
cały aparat do ołtarza w r. 1869. oprócz tego sprawił 6 obrusów, korporałów 10, 
puryfikatorzy 16, humorałów 8 i welon do sanctissimum, kosztowne antypedyum do 
wielkiego ołtarza, dwa antypedya do bocznych ołtarzów przed Trójcą ś. i przed prze- 
mienienie pańskie, wyrestaurował piwnicę pod chórem i w niej umieścił nową statuę P. 
Jezusa do słupa przywiązanego, sprawił 6 firanek do ołtarzy, dwanaście lichtarzy dre- 
wnianych, dwa pająki cenne przed M. B. Różańcową i przed s. Trójcę, i dwie cho- 
rągwie, Te rzeczy sprawiono w największej części z dochodów kościelnych w małej 
części z ofiar jako feretron, dwie chorągwie w kaplicy w Dąbrówce, feretron, dwie cho- 
rągwie w kaplicy u ś. Heleny. Ceny tych sprawionych rzeczy się pomija, aby nie wło- 
Żyć ciężaru na następców. 

VIII w Pisarzowy a) sprawiono z dobrowolnych ofiar kamień na święconą 
wodę za 7 złr, b) okno nowe w kaplicy za 80 złr., ks. pleban dołożył 20 ziv, 
c) wozownia nowa 2 złr. d) materyały na wieże kościoła i sygnaturę za 433 złr., 
oprócz tej kwoty dołożył ks. Pleban dotychze materyałów 36 złr. e) statua N. M. P. 
za 30 złr. f) dwie alby i dwie komże za %0 złr., ks. Pleban dał sam 14 złr. £) spra- 
wiono trzy pary kanonów i ołtarz $ Józefa odzłocono za 150 złr., ks. Pleban sam 
dał 80 złr., h) oprócz tych wydatków sprawił ks. Pleban z własnych funduszów; su- 
kienki dla ministrantów za 4 złr., dwanaście korporałów i tyleż purifikatorzy za 4 złr., 
trzy sukienki na puszką za 4 złr., stułę białą za 3 złr., eztórnaście stacyj męki 
pańskiej za 3 złr, spiżarkę przy plebanii za 30 zł, reparacya około budynków na 
folwarku 35 złr., sprawił białą kapę za 54 złr. a. w, Wydano w tym czasie ogółem 
903 złr. a. w. 

IX. w Tęgoborzy, a) z dobrowolnych składek na reparacyą kościółka na Inście 
zebrano 95 zdr, ks. Proboszcz oprócz téj kwoty dołożył 15 złr., i nadto zwłasnej 
oszczędności sprawił waskula na oleje śś. ceniane z skrzyneczką za 5 złr. 20 cent., 
sprawił częrwoną kapę za 30 złr., kapę fioletową za 20 złr., za szyby do okien 
w kościele zapłacił 2 z4r., bęben kościelny kazał na nowo obciągnąć i wyreperować 
za Ozir. kłodkę do zamykania kruchty 1 zdr. Wydano ogółem 173 złr. 20 cent. a, w. 

X. w Ujanowicach, a) Z strony konkurencyi zakupiono 6 korcy wapna za 
15 złr., za dokończenie roboty około wieży i sygnatury zapłacono 531 złr. 71 cent., 
b) z dobrowolnych ofiar sprawiono nowy mszał za 26 zdr., stopnie do wielkiego 
ołtarza za 10 ztr., odzłocenie i olakierowanie ram wielkiego ołtarza 6 zły. 
dwa białe ornaty za 24 złr., trzy portatyle za 21 złr., 
ukrzyżowanego P. J. za 267. złr. 20 cent. 


kupiono 
odzłocono i odnowiono ołtarz 
, ©) ks. Pleban z własnej oszczędnośe- 


164 — 


sprawił pudełko i Vasenlu na Oleje śś. za 2 złr. 50 cent, sprawił czarny ornat i takąż 
kape za 60 złr., sześć korporałów, sześć palek i 12 puryfikaterzy za 8 złr., szafę na 
księgi parafialne za 12 zJr. a. w; Wydano ogółem 1205 z4r, 41 cent. a. w. 

XI. w Wielogłowach, a) z strony konkurencyi postawiono budke dla war- 
ciarzy przy kościele za 30 złr., dano od południowej strony dach nowy na plebanii 
za 85 złr., z restaurowano dwa pokoje w plebanii za 55 złr., b) z dobrowolnych ofiar 
i Maryanna Janikowska sprawiła albe, komeszke i dwie krzyzowe chorągiewki na pro- 
cesyą za 35 zdr, Franciszka Połomska sprawiła rzeźbiony feretron z figura M. B. 
za 90 złr, P. Józef Franczyński łącznie z familia dali z resiaurować, wymalować 
kaplicę Ogrojec i ołiarz, sprawili nowy obraz Pan Jezus w Ogrojcu za 300 złr., 
Pani Kolatorka Hr. Kamilla Lanckorońska sprawiła przed Wielki Ołtarz lampionarz 
alpakowy za 40 z4r, bractwo Różańca $. sztandar z pół jedwabnej materyi za 50 
zir, c) ks Plekan dał w domu wyzłocić dwa kielichy za 12 złr., postawił piec w czela- 
dzkiej izbie za 6 złr., piec w sali za 8 złr., płot nowy w połowie ogrodu za 16 złr., 
dyle nowe do końskićj stajni i reparacya krowskiej i chlewków 18 złr., reparacya 
kuchni i nowe rama do okien 4 złr., do restauracyi pokoji plebańskich dołożył 8 z4r., 
dawał wikt murarzowi i stolarzowi przez 24 dni a 3 malarzowi przy malowaniu kapli- 
cy przez 8 dni, Wydano w tym czasie ogółem 717 zdr. a. w. 


(Dokończenie nastapi, ) 


P. m. Franciscus Gluziński, Curatus Bochniaensis, pertinebat ad Societatem 
precum, hinc consodales Sacrificium Missae pro anima defuncti litare tenentur. 


E Consistorio Episcopali, 


Tarnoviae die 29. Decembris 1873. 


JOSEPHUS ALOJSIUS, 


Episcopus Tarnoviensis. 


Tarnoviae 1873. Typis A. Rusinowski, Typographi ad honores Episcopalis. Impensis Consistorii. 


